དེའི་འགྲེལ་བ་རྒྱ་ཆེར་འགྲེལ་ལས།བདེ་བ་ལ་རེག་པར་གནས་པར་བྱ་བའི་ཕྱིར་ཆོལ་ཟངས་ས་ལས་བྱས་པ་གཞག་པར་བྱའོ་ཞེས་བྱ་བ་སྨྲས་ཏེ།ཆོལ་ཟངས་ཞེས་བྱ་བ་ནི་རྐང་ལག་བཀྲུ་བའི་སྣོད་དོ།།ཅི་ལས་བྱས་པ་ཞེ་ན།དེའི་ཕྱིར་ས་ལས་བྱས་པ་ཞེས་བྱ་བ་སྨྲས་ཏེ།གཞག་པར་བྱའོ་ཞེས་བྱ་བའི་ཐ་ཚིགགོ།།འདིར་གཞུང་ནི་གསེར་དང་དངུལ་དང་བཻ་ཌཱུརྱ་དང་།ཤེལ་ལས་བྱས་པའི་ཆོལ་ཟངས་དག་བཞག་པར་མི་བྱའི་ས་ལས་བྱས་པ་གཞག་པར་བྱའོ་ཞེས་གསུངས་པ་ཡིན་ནོ།།རྒྱ་ཆེར་འགྲེལ་པ་བྱེད་པ་ལ་ལ་འདི་སྐད་ཅེས་ས་ལས་བྱས་པ་ཞེས་གཉིས་པ་སྨོས་པ་ལས་ན།ཟངས་ལས་བྱས་པ་ལ་སོགས་པ་ཡང་བཀག་པར་ཤེས་སོ་ཞེས་ཟེར་ཏེ།དེ་ལྟ་ཡིན་ན་ཤིང་ལ་སོགས་པཡང་བཀག་པར་ཐལ་བར་འགྱུར་རོ།།ས་ལས་བྱས་པ་ཞེས་གཉིས་པསྨོས་པ་ལས་ནི་དེ་ལྟར་མི་འགྱུར་ཏེ།ས་ལས་བྱས་པ་ཁོ་ནའོ་ཞེས་དམིགས་ཀྱིས་བསལ་བ་དང་བཅས་པར་བྱས་པའི་རིགས་སོ།།གསེར་ལ་སོགས་པ་ནི་བཀག་པར་གྲུབ་པ་ཡིན་ནོ།།དེ་ལྟ་བས་ན་གཙོ་བོ་གསེར་ལ་སོགས་པ་བཀག་པའི་ཚིག་གིས་ནི་ཟངས་ལས་བྱས་པ་ལ་སོགས་པ་ནི་བྱ་བར་ཤེས་པ་ཡིན་ནོ།།དབྱིབས་ཇི་ལྟར་ཞེ་ན།དེའི་ཕྱིར།ཞབས་གླང་པོ་ཆེའིརྨིག་མཐིལ་འདྲ་བ་སྙིང་པོ་ཅན་ནོ་ཞེས་བྱ་བ་སྨྲས་ཏེ།ཆོལ་ཟངས་གང་གི་ཞབས་གླ་པོ་ཆེའི་རྨིག་མཐིལ་འདྲ་བ་དེ་ནི།ཞབས་གླང་པོཆེའི་རྨིག་མཐིལ་འདྲ་བའོ།།དེ་ལྟར་བྱེད་དུ་གཞུག་གོ་ཞེས་བྱ་བར་སྦྱར་ཏེ།མི་ལྡེག་པར་གནས་པར་བྱ་བའི་ཕྱིར་རོ།།ཞབས་ཞེས་བྱ་བ་ནི་འོག་གི་མཐིལ་ལོ།།སྙིང་པོ་ཅན་ཞེས་བྱ་བ་ནི།ཆོལ་ཟངས་གང་ལ་སྙིང་པོ་ཡོད་པ་དེ་ནི་སྙིངཔོ་ཅན་ཏེ།དབྱིབས་དེ་ལྟ་བུ་དང་ལྡན་པ་དེ་བྱེད་དུ་གཞུག་གོ་ཞེསབྱ་བར་སྦྱར་རོ།།སྙིང་པོ་ཅན་ཞེས་སྨྲས་ན།དེ་ཕྱོགས་གང་ན་ཡོད་པའི་སྙིང་པོ་དང་ལྡན་པ་མི་ཤེས་པས་དེའི་ཕྱིར།དབུས་ན་ཡོད་པ་ཀ་དམ་པའི་མེ་ཏོག་འདྲ་ལ་རྩུབ་པའོ།དང་ངོ་ཞེས་བྱ་བ་སྨྲས་ཏེ།དེ་དབུས་ཀྱི་ཕྱོགས་ན་ཡོདཔའི་སྙིང་པོ་དང་ལྡན་པར་བྱེད་དུ་གཞུག་གོ་ཞེས་བྱ་བའི་ཐཚིག་གོ།།རྣམ་པ་ཅི་འདྲ་ཞེ་ན།དེའི་ཕྱིར།ཀ་དམ་པའི་མེ་ཏོག་འདྲ་ལ་ཞེས་བྱ་བ་ལ་སོགས་པ་སྨྲས་ཏེ།ཤིང་ཀ་དམ་པའི་མེ་ཏོག་ལྟར་དབྱིབས་ལྕོག་ལྕོག་པོར་འདུག་ལ།རྩུབ་པ་རུད་རུད་པ་དང་ལྡན་པའི་ཆོལ་ཟངས་བཅངས་བར་བྱའོ་ཞེས་བྱ་བར་སྦྱར་རོ།།ཇི་ལྟར་གཞག་པར་བྱ་ཞེ་ན།དེའི་ཕྱིར་བཀྲུས་ནས་ཁ་བུབ་ཏུ་གཞག་གོ་ཞེས་བྱ་བ་སྨྲས་ཏེ།ཆོལ་ཟངས་ཁས་བུབ་ཏུ་གཞག་གོ།།ཇི་ལྟར་བྱས་ནས་ཤེ་ན།བཀྲུས་ནས་ཏེ་ཆུ་གཞན་གྱིས་བཀྲུའི་རྐང་པ་བཀྲུས་པའི་ཆུས་ནི་མ་ཡིན་ནོ།།འདིར་གཞུང་ནི་རྐང་པ་གཉིས་བཀྲུས་ནས་རྐང་པ་བཀྲུས་པའི་ཆུ་གཙུག་ལག་ཁང་གི་ཕྱི་རོལ་ལམ་ཝ་ཁར་འབོར་བཅུག་སྟེ།ཡང་འཁྲུར་བཅུག་ནསསོ་ཞེས་གསུངས་པ་ཡིན་ནོ།།གང་དུ་གཞག་པར་བྱ་ཞེ་ན།དེའི་ཕྱིར་དགེ་འདུན་གྱི་ནི་ཁང་ཐོགདུའོ་ཞེས་བྱ་བ་སྨྲས་ཏེ།དགེ་འདུན་གྱི་ཆོལ་ཟངས་ནི་ཁང་ཐོག་ཁང་བའི་སྟེང་དུ་གཞག་གོ།།གང་ཟག་གི་ནི་གནས་ཁང་དུ་སྒོ་གླེགས་ཀྱི་ཕག་ཏུའོ་ཞེས་བྱ་བ་སྨྲས་ཏེ།གནས་ཁང་དེར་སྒོགླེགས་ཀྱི་ཕག་ཏུའོ་ཞེས་བྱ་བ་ནི།གང་ཟག་གི་ཆོལ་ཟངས་ནི་སྒོགླེགས་དང་རྩིག་པའི་བར་དེར་གཞག་པར་བྱའོ།།